জাতীয় সংসদের স্পিকার ড. শিরীন শারমিন চৌধুরী মৌলভীবাজার জেলার শ্রীমঙ্গলের দুটি প্রাক প্রাথমিক বিদ্যালয় পরিদর্শন শেষে বলেন, তত্বাবধায়ক সরকারের অধীনে নির্বাচন হতে হলে সরকারী দল ও বিরোধীদল একমত হলে সংসদে এনিয়ে আলোচনা হতে পারে। রাজনৈতিক দল গুলো উদ্দ্যোগ নিয়ে সংসদের ভিতরেও যদি আলোচনা করতে চায় তাহলে সহযোগিতা করা হবে। তিনি আরো বলেন সিলেট অঞ্চলের পিছিয়ে পড়া চা-শ্রমিক জনগোষ্টি শিশুদের সার্বিক উন্নয়নে প্রাক প্রাথমিক বিদ্যালয় কার্যক্রম মহিলা ও শিশু বিষয়ক মন্ত্রনালয়ের দায়ীত্বে থাকা কাকালিন সময়ে শুরু করা হয়েছিল। বর্তমানে ২০৯ টি বিদ্যালয়ে শিশুদের শিক্ষার উন্নয়নে কাজ করছে। শুক্রবার দুপুরে শ্রীমঙ্গল উপজেলার সাতগাঁও চা বাগানে প্রাক প্রাথমিক শিক্ষা কর্মসূচীর অধীনে চা বাগানের শিশুর বিকাশে প্রারম্ভিক শিক্ষা প্রকল্পের আওতায় বিদ্যালয় পরিদর্শন করেন। স্পিকার চা বাগানের বিদ্যালয় পরিদর্শন করে সন্তোষ প্রকাশ করেন। তিনি স্কুলের শিশুদের সাথে একসাথে বসে তাদের সাথে কথা বলেন এবং শিশুদের গান, কবিতা আবৃত্তি শুনেন। পরে তিনি শিশুদের মধ্যে খাবার বিতরন করেন। মৌলভীবাজারে অবস্থিত বাংলাদেশ শিশু একাডেমির বাস্তবায়নে শ্রীমঙ্গল উপজেলার ১৭টি স্কুল সহ জেলার রাজনগর, কমলগঞ্জ, কুলাউড়ায় মোট ২৭টি চা বাগানে ২০৯টি স্কুল পরিচালিত হচ্ছে। এসময় শ্রীমঙ্গল উপজেলা নির্বাহী কর্মকর্তা আশফাকুল হক চৌধুরী, সাতগাঁও চা বাগানের ব্যবস্থাপক মো. রফিকুল ইসলাম, জেলা শিশু একাডেমি কর্মকর্তা জসিম উদ্দিন ও ইএলসিডি প্রকল্পের কর্মকর্তারা উপস্থিত ছিলেন। স্টাফ রিপোর্টার॥